**KRITERIJI VREDNOVANJA I OCJENJIVANJA**

**U NASTAVI VJERONAUKA**

**ZNANJE**

* **usvojenost sadržaja na: spoznajno-informativnoj, doživljajnoj i djelatno-iskustvenoj razini**

**Odličan (5):**

* izvrsna usvojenost vjeronaučnih sadržaja
* izrazita sposobnost u interpretaciji biblijskog teksta
* odlično primjenjuje usvojene sadržaje i povezuje ih s iskustvom
* znanje o građi izvrsno reproducira, sadržaje iznosi logički i s razumijevanjem

**Vrlo dobar (4):**

* usvojenost sadržaja prisutna gotovo u potpunosti
* pokazuje sposobnosti u interpretaciji biblijskog teksta
* nastavne sadržaje vrlo lijepo povezuje s iskustvom
* u iznošenju poznate građe prati logičke zakone, iako nedostaje sigurnost u njihovu reproduciranju

**Dobar (3):**

* usvojenost sadržaja još je uvijek na zadovoljavajuće dobroj razini
* dobro se snalazi u interpretaciji biblijskih i drugih tekstova, iako su ponekad potrebna dodatna pojašnjenja tekućeg zadatka
* povezanost sadržaja s iskustvom na zadovoljavajuće dobroj je razini
* u iznošenju nastavne građe nailazi na svojevrsne poteškoće, iako građu reproducira dobro

**Dovoljan (2):**

* usvojenost sadržaja i ključnih pojmova je djelomična
* u interpretaciji biblijskih tekstova snalazi se jedino uz dodatna pojašnjenja i asistenciju
* povezanost sadržaja s iskustvom donekle je prisutna
* u iznošenju usvojene građe nailazi na znatne poteškoće, nedostaje logičko razmišljanje i povezivanje, reproducira građu uz pomoć vjeroučiteljice, pri čemu dolazi do dovoljnih rezultata

**Nedovoljan (1):**

* ne pokazuje nikakvu usvojenost sadržaja
* ne snalazi se u interpretaciji biblijskih i drugih tekstova
* ne povezuje sadržaje s iskustvom
* nailazi na nesavladive poteškoće u iznošenju građe

**STVARALAČKO IZRAŽAVANJE**

* **usmeno, pisano, likovno, scensko, glazbeno i molitveno izražavanje te izrada digitalnih sadržaja**

**Odličan (5):**

* pokazuje uspješnost i izvrsnost u kreativnom i simboličkom izražavanju
* izvrstan je u interpretativnom čitanju biblijskih i drugih književno-umjetničkih tekstova
* posjeduje istančanost u osjetljivosti i otvorenosti za transcendentno
* izrazito razvijenih sposobnosti za pismene i usmene oblike i načine izražavanja
* izuzetno dobro komunicira s raznovrsnim medijima

**Vrlo dobar (4):**

* vrlo dobro se kreativno i simbolički izražava
* interpretativno čitanje književno-umjetničkih i biblijskih tekstova na vrlo je dobroj razini
* pokazuje veliku osjetljivost i otvorenost za transcendentno
* vrlo razvijenih sposobnosti za pismene i usmene načine izražavanja
* komunikacija s medijima je vrlo dobra

**Dobar (3):**

* u kreativnom i simboličkom izražavanju nailazi na poteškoće, ali dobro se snalazi
* dobar je u interpretativnom čitanju biblijskih i drugih književno-umjetničkih tekstova
* pokazuje osjetljivost i otvorenost transcendenciji
* dobro razvijenih sposobnosti za pismene i usmene načine izražavanja
* dobro komunicira s raznovrsnim medijima

**Dovoljan (2):**

* kreativno i simboličko izražavanje na niskoj je, ali zadovoljavajućoj razini
* interpretativno čitanje biblijskih i drugih književno-umjetničkih tekstova je zadovoljavajuće
* pokazuje nisku, ali postojeću razinu otvorenosti transcendenciji
* pri pismenom i usmenom izražavanju nailazi na znatne poteškoće
* komunikacija s medijima i medijska kultura na niskoj je razini

**Nedovoljan (1):**

* nerazvijeno kreativno i simboličko izražavanje i odbijanje svakog sudjelovanja u navedenim zadacima
* nesudjelovanje u interpretativnom čitanju biblijskih i drugih književno-umjetničkih tekstova
* ne pokazuje osjetljivost i otvorenost za transcendentno
* ne pokazuje želju niti volju za uključenost u bilo kakav oblik pismenog ili usmenog izražavanja
* medijska kultura učeniku je nevažna i nepotrebna, nema komunikacije s medijima

**KULTURA MEĐUSOBNOGA KOMUNICIRANJA**

* **kultura prema svim sudionicima susreta uključuje: finoću, pažnju, poštovanje, iskrenost, slobodu, kreativnost…**

**Odličan (5):**

* izrazito empatičan i otvoren za potrebe drugih vjeroučenika
* izuzetno lijepo se ophodi s vjeroučenicima i vjeroučiteljicom
* uzornim ponašanjem jako pozitivno djeluje na druge učenike
* svoje mišljenje izražava korektno i s poštovanjem
* uvažava druge i prihvaća njihovo mišljenje
* izrazito komunikativan i tolerantan

**Vrlo dobar (4):**

* otvoren za suradnju, razgovor i razumijevanje
* korektan u izricanju svoga stava
* trudi se njegovati tolerantni stil komuniciranja

**Dobar (3):**

* spreman na suradnju i razgovor iako nailazi na poteškoće u slušanju drugoga
* treba poticati pozitivnu verbalnu komunikaciju

**Dovoljan (2):**

* nailazi na poteškoće u komunikaciji s drugim učenicima i vjeroučiteljicom, iako pokazuje želju za njihovim nadilaženjem
* često pokazuje nestrpljivost u osluškivanju drugačijeg, oprečnog stava
* ima naviku nametanja svojeg mišljenja bez uvažavanja drugog i drugačijeg

**Nedovoljan (1):**

* ometa učenike u radu
* neprimjerenim oblicima ponašanja i upadicama za vrijeme sata narušava tijek nastavnog procesa
* neprimjereno i vulgarno se izražava
* neprestano upada u riječ vjeroučenicima i vjeroučiteljici
* nemarno se odnosi prema školskoj imovini (npr. šara po klupi, lijepi žvakaće, prlja zidove, itd.)